Uznesenie Všeobecného súdu (šiesta komora) z 28. júna 2018 – TL/EDPS
(vec T‑452/17)
„Žaloba o neplatnosť – Ochrana osobných údajov – Uverejňovanie judikatúry Všeobecného súdu – Žiadosť o dôverné zaobchádzanie a odstránenie rozsudku Všeobecného súdu z internetu – Akt, ktorý nie je možné napadnúť žalobou – Potvrdzujúci akt – Neexistencia nových a podstatných skutočností – Zjavná neprípustnosť“
Žaloba o neplatnosť – Žaloba proti rozhodnutiu potvrdzujúcemu skoršie rozhodnutie, ktoré nebolo napadnuté v lehotách – Neprípustnosť – Pojem potvrdzujúce rozhodnutie – Preskúmanie skoršieho rozhodnutia ako odpoveď na návrh, ktorý uvádza nové a podstatné skutočnosti – Vylúčenie – Pojem nových a podstatných skutočností – Rozsah
(článok 263 ZFEÚ)
(pozri body 24 – 30)
Predmet
Návrh podaný na základe článku 263 ZFEÚ na zrušenie rozhodnutia EDPS zo 16. mája 2017, ktorým sa v podstate zamieta žiadosť po prvé o vykonanie novej analýzy jeho právomoci z hľadiska uvádzania mena účastníka konania na internete Súdnym dvorom Európskej únie, a po druhé o nariadenie [dôverného] zaobchádzania s rozsudkom
Výrok
1.
Žaloba sa zamieta ako zjavne neprípustná.
2.
TL a Európsky dozorný úradník pre ochranu údajov znášajú každý svoje vlastné trovy konania.
2.
TL a Európsky dozorný úradník pre ochranu údajov znášajú každý svoje vlastné trovy konania.